C 154/66
3.3.
MT
Il-Ġurnal Uffiċjali tal-Unjoni Ewropea
2.5.2023
Għalf (għall-prodotti li joriġinaw mill-annimali biss) u materja prima (għall-prodotti pproċessati biss) Il-materja prima tal-“Espárrago de Navarra” tikkonsisti fi zkuk tal-ispraġ tal-ispeċi Asparagus officinalis L. imkabbra esklużivament fiż-żona ġeografika ddefinita.
L-ispraġ li għandu jinbiegħ frisk irid jikkonsisti fi zkuk sħaħ li jkunu friski fid-dehra u li jkollhom riħa friska, f’saħħithom, mingħajr daqqiet, mingħajr ħsara kkawżata minn insetti jew annimali gerriema, nodfa u xxuttati sew wara l-ħasil.
L-ispraġ li jkun għadu kif inqata’ għandu jitqaxxar u jiġi ppakkjat b’mod li jibqa’ frisk.
L-ispraġ ippreservat bis-sħana jrid ikun prodott tal-klassi “Extra” jew tal-Klassi I, issiġillat ermetikament f’kontenituri u sterilizzat bis-sħana.
L-ispraġ ippreservat bis-sħana jista’ jinbiegħ bħala spraġ sħiħ, spraġ qasir jew ponot tal-ispraġ, u jew imqaxxar jew mhux imqaxxar.
3.4.
Passi speċifiċi tal-produzzjoni li jridu jsiru fiż-żona ġeografika ddefinita L-operazzjonijiet kollha tat-tkabbir u l-immaniġġjar jew l-ipproċessar iridu jsiru fiż-żona ġeografika ddefinita.
3.5.
Regoli speċifiċi dwar it-tqattigħ, it-taħkik, l-ippakkjar, eċċ.
Iz-zkuk tal-ispraġ għandhom jinbiegħu friski, bħala prodott li għadu kif inqata’ jew f’formati ppreservati bis-sħana.
Il-kontenut ta’ kull unità mqiegħda fis-suq għandu dejjem ikun uniformi u jikkonsisti biss minn spraġ imkabbar fiżżona tal-produzzjoni, tal-varjetajiet awtorizzati, u li jissodisfa r-rekwiżiti tal-kwalità u tad-daqs applikabbli għal kategorija kummerċjali waħda.
3.6.
Regoli speċifiċi dwar it-tikkettar It-tikketta użata għall-kummerċjalizzazzjoni tal-prodott għandha tinkludi l-kliem “Espárrago de Navarra” u l-logo uffiċjali proprju tal-IĠP:
Kull pakkett għandu jkollu wkoll tikketta taċ-ċertifikazzjoni b’numru tas-serje uniku, imwaħħal fil-faċilità rreġistrata b’mod li jiżgura li ma jkunx jista’ jerġa’ jintuża.
It-tikketti taċ-ċertifikazzjoni jiġu fornuti u vverifikati mill-Bord Regolatorju (il-korp maniġerjali tad-DOP) u magħmula disponibbli, b’mod mhux diskriminatorju, għalloperaturi kollha li jitolbuhom u li jikkonformaw mal-Ispeċifikazzjoni tal-Prodott.
Dan huwa eżempju ta’ tikketta ta’ ċertifikazzjoni:
It-tikkettar għandu jiddikjara l-format tal-preżentazzjoni użat (frisk, għadu kif inqata’, jew ippreservat bis-sħana).